**Predmet nabave: Izgradnja građevine gospodarske namjene**

**Evidencijski broj nabave: 03/2016**

**POJAŠNJENJE br. 2**

**UPIT:**

Molimo dodatne informacije vezano za dostavljanje ponuda za gore predmetni natječaj. Naime , uvidom u Natječajnu dokumentaciju i tender troškovnik, upoznati smo s predmetom

nabave. Zanima nas da li prihvaćate ponude za pojedinačne stavke troškovnika, konkretno samo električne instalacije , a da ponuda ne obuhvaća sve radove kao zajednica ponuditelja. Ukoliko imate informaciju koje građevinske tvrtke su zainteresirane za dostavu ponuda, ljubazno Vas molimo da nas uputite ili proslijedite kontakt, kako bismo eventualno mogli nastupiti kao podizvoditelj.

**ODGOVOR:**

Sukladno točki 4. Dokumentacije za nadmetane predmet nabave su građevinski radovi, strojarske instalacije, električne instalacije, vatrodojava, instalacija vodovoda i odvodnje na izgradnji građevine gospodarske namjene. Detaljan opis radova i količina radova opisani su u troškovnicima koji su sastavni dio dokumentacije za nadmetanje. (Prilog 10). Također točkom 13. propisano je da ponuditelj treba popuniti priloženi troškovnik i upisati sve jedinične i ukupne cijene, kao i sveukupni iznos. Sukladno navedenom nije moguće ponuditi pojedinačne stavke troškovnika. Ponuditelj sastavlja ponudu samostalno ili kao zajednica ponuditelja te po potrebi uz angažiranje podizvoditelja na što naručitelj ne smije utjecati niti upućivati na pojedine građevinske tvrtke.

Naručitelj ovaj odgovor stavlja na raspolaganje svim zainteresiranim gospodarskim subjektima putem web stranice gdje je objavljena i osnovna dokumentacija te je sukladno točki 1.3. Dokumentacije za nadmetanje odgovarajuće produžio rok za dostavu ponuda i objavio novu dokumentaciju za nadmetanje.

**Novi rok za dostavu ponuda je 22. travnja 2016. godine u 10:00 sati.**

Molimo zainteresirane gospodarske subjekte da preuzmu novu dokumentaciju za nadmetanje te sukladno istoj dostave svoju ponudu.

U Slatini, 17.04.2016.